Membranmanometer

Et membranmanometer er et måleinstrument for trykkdifferanse, basert på at en membran er fastspent mellom to flenser. Dersom trykket på den ene siden av membranen endres, vil membranen beveges litt opp eller ned. Størrelsen av bevegelsen er et mål for trykkdifferansen over og under membranen. Membranens bevegelse kan overføres til en viser eller med elektriske måleelementer til elektroniske forsterkere for fjernoverføring. Membranmanometer brukes vanligvis i området 0,1-25 bar.

Måleinstrumenter